10. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Μ. 11664 της 29 Σεπτ./5 Οκτ.  1945 Περί καθορισμού φόρου πολυτελείας κλπ., επί διαφόρων ειδών. Έχοντες υπ’ όψει τας διατάξεις του άρθρ. 1 του υπ’ αριθ. 19/1944 Νόμου εν συνδυασμώ προς το άρθρ. 7 του υπ’ αριθ. 1075/1943 Νόμου, μετά γνώμην των οικείων Επιτροπών, αποφασίζομεν: Καθορίζομεν από 1 ης  Οκτ. 1945. 1)Τον φόρον πολυτελείας επί των α)δερματίνων ειδών, β)επιτραπεζίων ειδών, ειδών διακοσμήσεως κλπ., γ)γουναρικών, δ)ειδών χρυσοχοΐας, κοσμημάτων, ψευδοκοσμημάτων και αναπτήρων, και ε)εμφιαλωμένων οίνων, υπό τύπον παγίων τριμηνιαίων τελών, εις το διπλάσιον των δια της υπ’ αριθ. Μ. 1480 της 8.3.1945 αποφάσεως ημών καθορισθέντων τοιούτων. Εφ’ όσον επί τη βάσει των διαπιστουμένων ακαθαρίστων εισπράξεων, ο προκύπτων φόρος υπερβαίνει το κατά τ’ ανωτέρω ανώτατον όριον παγίων τριμηνιαίων τελών, δύναται να προσδιορίζηται υπό των αρμοδίων Επιτροπών Κατατάξεως μέχρι του τριπλασίου αυτού. 11. ΑΝΑΓΚ. ΝΌΜΟΣ 652  της 9/10 Νοεμ. 1945 Περί τροποποιήσεως και συμπληρώσεως των διατάξεων περί φόρων καταναλώσεως κλπ. ΙΙ.Φορολογία Ειδών Πολυτελείας Άρθρ.4.-(Καταργήθηκε από το εδάφ. 3 της παρ. Α άρθρ. 15 Νόμ. 1477/1984, ΦΕΚ Α΄ 144, κατωτ. σελ. 358,51 ο δε φόρος πολυτελείας του άνω άρθρ. 4 για είδη που είτε εισάγονται από το εξωτερικό είτε παράγονται εγχωρίως ενοποιήθηκε με άλλους σε ένα ειδικό ονομασίας «Ειδικός φόρος κατανάλωσης» από το άρθρ. 3 του αυτού Νόμ. 1477/1984). Άρθρ.5.-Ο φόρος πολυτελείας επί των εν τη ημεδαπή κατασκευαζομένων :α)ταπήτων εξ ερίου, ανατολικών ή κατ’ απομίμησιν τούτων και β)παραπετασμάτων και καλυμμάτων τραπεζών εξ ερίου, αμιγούς ή μή, επιβάλλεται επί της λιανικής πωλήσεως και καταβάλλεται υπό των πωλούντων τα είδη ταύτα υπό τύπον παγίων τριμηνιαίων τελών. Κατά την πρώτην εφαρμογήν του παρόντος νόμου τα ως άνω πάγια τριμηνιαία τέλη καθορίζονται ίσα προς τα ισχύοντα εκάστοτε δια τα λοιπά είδη τα υπαγόμενα εις τον φόρον πολυτελείας και καταβαλλόμενον κατά τον τρόπον τούτον. Άρθρ.6.-Από της ισχύος του παρόντος Νόμου τα ποσοστά του φόρου πολυτελείας και τα πάγια τριμηνιαία τέλη, ως ταύτα καθωρίσθησαν δια των κατ’ εξουσιοδότησιν των υπ’ αριθ. 302/1943 και 19/1944 Νόμων εκδοθεισών υπ’ αριθ. Μ. 1480 και Μ. 11664/1945 αποφάσεων του Υπουργού των Οικονομικών, διπλασιάζονται. Δια τας λοιπάς διατάξεις βλ. 28.Ωα. 